Сынтәа 70 шықәса ахыҵит аҧсуа ҵарауаа Сталин иахь ирҩыз ашәҟәы.
07.03.2017
Сынтәа 70 шықәса ахыҵуеит аҧсуа жәлар рлахьынҵа аӡбра иазкыз СССР анапхгараҭарахь хҩык аҧсуа ҵарауаа Баграт Шьынқәба, Константин Шьаҟрыл, Гьаргь Ӡиӡариа рнапы зҵарҩыз ашәҟәы. Уи раҧхьатәи шьаҿахеит аҧсуаа жәларык раҳасабала рыхьчаразы.
457
Сынтәа 70 шықәса ахыҵуеит аҧсуа жәлар рлахьынҵа аӡбра иазкыз СССР анапхгараҭарахь хҩык аҧсуа ҵарауаа Баграт Шьынқәба, Константин Шьаҟрыл, Гьаргь Ӡиӡариа рнапы зҵарҩыз ашәҟәы. Уи раҧхьатәи шьаҿахеит аҧсуаа жәларык раҳасабала рыхьчаразы.
Дырмит Гәлиа ихьӡ зху Аҧсуаҭҵааратә институт аҿы имҩаҧган аҵарауаа реилатәара. Уи аҟны иргәаладыршәеит уи ашәҟәы аҩра шыҟалаз аҭоурых. 70 шықәа раҧхьа ҳҵарауаа ас еиҧш иҟоу агәаҕьра ҕәҕәа аадмырҧшызҭгьы - аҧсуаа ҳлахьынҵа даҽа хырхарҭак аанахәар алшон,- ҳәа азгәарҭеит аилатәараҿы. 70- шықәа Аҧсуа жәлар рлахьынҵа аӡбаразы раҧхьаӡа акəны рнапы зҵарҩыз ашәҟәы инанагӡаз ароль маҷым . Уи иабзоурахеит аҧсуа школқәа раартра, рхатәы бызшәа иацәымшәо аҳәара. Усҟантәи аамҭазы иагәаҕьыуацәан бжьыҭгарала аҧсуаа рлахьынҵа зыӡбарц алшоз ашьаҿақәа рыҟаҵара Даара акраҵанакуеит ас еиҧш иҟоу аиҧыларақәа рымҩаҧгара. Аҧсуаа рыхәаҽразы акырынтә рыҽҧыршәахьан, аха урҭ иаадырҧшуаз аидгылара иалнаршоз рацәан,- ҳәа азгәеиҭеит Д.Гәлиа ихьӡ зху Аҧсуаҧҵааратә институт адиректор Арда Ашәба.
Аҵарауаа ргәалашәаратә еилатәараҿы ажәахә хада ҟаиҵеит аҵарауаҩ Ҭемураз Ачыгәба . Иара хәҭа-хәҭала дазааҭгылеит хынҩажәижәаба шықәса раҧхьа иҟаз ахҭысқәа ртәы. Иҳәеит, ҳҵаарауаа усҟан иҟарҵаз ашьаҿа ҕәҕәа аҧсуа жәлар шеиқәнархаз атәы. Темураз Ачыгәба иажәахә аҿы иазгәеиҭеит, ақыҭа Арсаул Приморск ҳәа ахьӡ аҧсахразы Жәлар реизараҿы ирыдкылаз ақәҵара шаҧыхтәу. Аиҧылараҿы ари азҵааразы аҵарауаа ргәанагарақәа рҳәеит.
Фатима Гьергьиа , Асҭамыр Гәажәба, АТ .
Оцените новость:
+1
+2
+3
+4
+5
Сохраните ссылку или поделитесь с друзьями